wickkiey/tamil-wikipedia-chunked huggingface dataset:
# ஜெ. ஜெயலலிதா

## வழக்குகள்

### டான்சி நில வழக்கு

- சென்னை கிண்டி தொழிற்பேட்டையில் உள்ள, அரசு நிறுவனமான டான்சிக்குச் சொந்தமான மூன்று ஏக்கர் நிலத்தை ஜெயா பப்ளிகேஷன்ஸ் நிறுவனத்திற்காக வாங்கியதாகவும் அதை விற்ற வகையில் அரசுக்கு சுமார் 3 கோடி அளவிற்கு இழப்பு ஏற்பட்டதாகவும் குற்றம்சாட்டப்பட்டது.
- தீர்ப்பு - 2000-ஆம் ஆண்டு அக்டோபர் மாதம் 9-ஆம் தேதி சிறப்பு நீதிமன்றம் இரண்டு வழக்குகளுக்குமாகச் சேர்த்து ஐந்தாண்டுகள் கடுங்காவல் சிறைத் தண்டனை அளித்தது.
- சிறப்பு நீதிமன்றத்தின் தீர்ப்பை எதிர்த்து மேல்முறையீடு செய்தபோது 2000-ஆம் ஆண்டு நவம்பர் மாதம் சென்னை உயர் நீதிமன்றம் அந்தத் தீர்ப்பிற்குத் தடை விதித்தது. ஆனால் சிறப்பு நீதிமன்றம் அளித்த தண்டனையை ரத்து செய்யவில்லை. இது 2001-ஆம் ஆண்டு ஒரு சட்ட சிக்கலுக்கு வித்திட்டது. 2001-ஆம் ஆண்டு சட்டமன்றத் தேர்தலில் ஜெயலலிதா பெரும் வெற்றி பெற்று, முதலமைச்சராகத் தேர்ந்தெடுக்கப்பட்டார். மக்கள் பிரதிநிதித்துவச் சட்டத்தின்படி குற்ற வழக்கில் தண்டனை பெற்றவர் சட்டமன்ற உறுப்பினராக இருக்க முடியாது, எனவே அவர் பதவியேற்கக் கூடாது என வழக்குகள் தொடரப்பட்டன, இவ்வழக்குகளில் உச்ச நீதிமன்றம் அளித்த தீர்ப்பையடுத்து ஜெயலலிதா முதல்வர் பதவியை விட்டு விலகினார். 2002-இல் சென்னை உயர்நீதி மன்றம் அவரை விடுவித்த பின்னர் ஆண்டிப்பட்டித் தொகுதியில் போட்டியிட்டு வெற்றி பெற்று மீண்டும் முதல்வரானார்.
- இவ்வழக்கின் காரணமாக அவர் முதல்வர் பதவியிலிருந்து விலகி ஓ. பன்னீர்செல்வம் முதல்வரானார்.
# ஜெ. ஜெயலலிதா

## வழக்குகள்

### பிளசண்ட் ஸ்டே விடுதி வழக்கு

- கொடைக்கானலில் கட்டிட விதிகளை மீறி, ஐந்து மாடிகள் உடைய நட்சத்திர விடுதி கட்டிக்கொள்ள பணம் பெற்றுக்கொண்டு அனுமதி அளித்ததாகக் குற்றச்சாட்டு.
- தீர்ப்பு - சிறப்பு நீதிமன்றத்தில் வழக்கை விசாரித்த நீதிபதி ராதாகிருஷ்ணன், முதல் குற்றவாளியாகச் சேர்க்கப்பட்டிருந்த ஜெயலலிதாவிற்கு ஓராண்டு கடுங்காவல் தண்டனையும், 1,000 ரூபாய் அபராதமும் விதித்தார். அந்த வழக்கில் குற்றம் சாட்டப்பட்டிருந்த அன்றைய அமைச்சர் செல்வகணபதி, அதிகாரி பாண்டே, விடுதி இயக்குநர் ராகேஷ் மிட்டல், விடுதியின் சேர்மன் பாளை சண்முகம் ஆகியோருக்கு ஒன்றரை ஆண்டு கடுங்காவல் தண்டனையும் விதித்தார். 2000-ஆம் ஆண்டு பிப்ரவரி மாதம் 2-ஆம் நாள் இந்தத் தீர்ப்பு வழங்கப்பட்டது
- 2000-ஆம் ஆண்டு சிறப்பு நீதிமன்றம் ஜெயலலிதாவிற்குச் சிறைத் தண்டனை விதித்த செய்தி வெளியானதும் அதிமுகவினர் தமிழகம் முழுவதும் ரகளையில் ஈடுபட்டனர். அச்சமயம் தருமபுரி மாவட்டத்திற்கு கல்விச் சுற்றுலா சென்றிருந்த கோவை வேளாண்மைக் கல்லூரி மாணவர்கள் பயணித்த பேருந்து மறிக்கப்பட்டு பேருந்துக்குள் பெட்ரோல் குண்டு வீசப்பட்டது. அந்தச் சம்பவத்தில் காயத்ரி, கோகில வாணி, ஹேமலதா என்ற மூன்று பெண்கள் உயிரோடு எரிக்கப்பட்டு இறந்து போயினர். தருமபுரி பேருந்து எரிப்பு வழக்கில் குற்றம் சாட்டப்பட்டிருந்தவர்களில் மூன்று அதிமுகவினருக்கு சேலம் நீதிமன்றம் மரண தண்டனை விதித்தது. மேல்முறையீட்டில் சென்னை உயர் நீதிமன்றமும், உச்சநீதிமன்றமும் தண்டனையை உறுதி செய்தன, இந்தச் சம்பவத்தை அடிப்படையாகக்கொண்டு, ‘கல்லூரி’ என்று ஒரு திரைப்படம் உருவானது.இது 2001-ஆம் ஆண்டு ஒரு சட்ட சிக்கலுக்கு வித்திட்டது. 2001-ஆம் ஆண்டு சட்டமன்றத் தேர்தலில் ஜெயலலிதா பெரும் வெற்றி பெற்று, முதலமைச்சராகத் தேர்ந்தெடுக்கப்பட்டார். மக்கள் பிரதிநிதித்துவச் சட்டத்தின்படி குற்ற வழக்கில் தண்டனை பெற்றவர் சட்டமன்ற உறுப்பினராக இருக்க முடியாது, எனவே அவர் பதவியேற்கக் கூடாது என வழக்குகள் தொடரப்பட்டன, இவ்வழக்குகளில் உச்ச நீதிமன்றம் அளித்த தீர்ப்பையடுத்து ஜெயலலிதா முதல்வர் பதவியை விட்டு விலகினார். 2002-இல் சென்னை உயர்நீதி மன்றம் அவரை விடுவித்த பின்னர் ஆண்டிப்பட்டித் தொகுதியில் போட்டியிட்டு வெற்றி பெற்று மீண்டும் முதல்வரானார்.
- இவ்வழக்கின் காரணமாக அவர் முதல்வர் பதவியிலிருந்து விலகி ஓ. பன்னீர்செல்வம் முதல்வரானார்.
# ஜெ. ஜெயலலிதா

## வழக்குகள்

### நிலக்கரி இறக்குமதி வழக்கு

- தமிழக அனல் மின்நிலையங்களில் பயன்படுத்த ஆஸ்திரேலியா மற்றும் இந்தோனேசியாவிலிருந்து நிலக்கரி இறக்குமதி செய்ததில் முறைகேடுகள் நடந்ததாகவும் அதனால் அரசுக்கு 6.5 கோடி ரூபாய் இழப்பு ஏற்பட்டதாக ஜெயலலிதா, முன்னாள் அமைச்சர் கண்ணப்பன், தலைமைச் செயலாளர் டி.வி. வெங்கட்ராமன், மின்வாரியத் தலைவர் ஹரிபாஸ்கர் ஆகியோர் மீது வழக்குத் தொடுக்கப்பட்டது.
- தீர்ப்பு - சிறப்பு நீதிமன்றம் குற்றச்சாட்டுக்களைத் தள்ளுபடி செய்தது. சிறப்பு நீதிமன்றத்தின் தீர்ப்பை சென்னை உயர் நீதிமன்றம் உறுதி செய்தது.
- இந்த வழக்கில் சுப்ரமணியம் சுவாமியும் ஒரு சாட்சியாக விசாரிக்கப்பட்டார். ‘700 கோடி ரூபாய்க்கு ஊழல் நடந்திருப்பதாகப் புகார் அளித்திருந்த சுப்ரமணியம் சுவாமியால், விசாரணையின்போது குற்றச்சாட்டுகளைப் பட்டியலிடவோ, விளக்கவோ முடியவில்லை என்று நீதிபதி தனது தீர்ப்பில் கூறியிருந்தார்.
# ஜெ. ஜெயலலிதா

## வழக்குகள்

### டிட்கோ-ஸ்பிக் பங்குகள் வழக்கு

- அரசு -தனியார் கூட்டுறவில் உருவான நிறுவனம் ஸ்பிக். செட்டிநாட்டரசர் குடும்பத்தைச் சேர்ந்த எம்.ஏ. சிதம்பரமும், அவரது மகன் ஏ.சி. முத்தையாவும், தோற்றுவித்த அந்த நிறுவனத்தின் பெரும்பான்மையான பங்குகளை (26%) தமிழக அரசு நிறுவனமான டிட்கோ வைத்திருந்தது. நிறுவனத்தின் தலைவராக எம்.ஏ.சிதம்பரமும், துணைத்தலைவராக ஏ.சி.முத்தையாவும் இருந்தார்கள். 89-ஆம் ஆண்டு ஏற்பட்ட திமுக ஆட்சியின்போது பெரும்பான்மைப் பங்குகளை தமிழக அரசு வைத்திருப்பதால் தலைமைச் செயலாளர்தான் தலைவராக இருக்க வேண்டும் என்று அரசு முடிவெடுத்தது. :எம்.ஏ.சிதம்பரம் குடும்பத்தினர் தலைவராவதற்கு ஏதுவாக தமிழக அரசு தன்னிடமிருந்த 2 லட்சம் கடன் பத்திரங்களை அவர்களுக்கு மாற்றிக் கொடுத்தது. 12.37 கோடி ரூபாய் மதிப்புள்ள பத்திரங்களை 40.66 கோடி ரூபாய் பெற்றுக்கொண்டுதான் கொடுத்தது. ஆனால், இதில் ஊழல் நடந்ததாக சுப்ரமணியன் சுவாமி கூறி வந்த குற்றச்சாட்டுக்களையடுத்து சென்னை உயர் நீதிமன்றம் சி.பி.ஐ. விசாரணைக்கு உத்தரவிட்டது.
- தீர்ப்பு - 2004-ஆம் ஆண்டு ஜனவரி மாதம் 24-ஆம் நாள் சிறப்பு நீதிமன்றம் சி.பி.ஐ. குற்றச்சாட்டுக்களை நிரூபிக்கவில்லை எனச் சொல்லி வழக்கைத் தள்ளுபடி செய்து, ஜெயலலிதாவை விடுதலை செய்தது. அரசுக்கோ, டிட்கோவிற்கோ நிதி இழப்பு ஏற்படவில்லை என்றும் சொல்லியது.
- செய்தித்தாளில் வந்த ஒரு கட்டுரையின் அடிப்படையில் பொது நல வழக்குத் தொடர்ந்ததாகவும், இந்தப் பங்கு பரிமாற்றம் பற்றித் தனக்குத் தனிப்படத் தெரியாது என்றும் அதுவும் கட்டுரை வெளிவந்து மூன்றரை ஆண்டுகளுக்குப் பின் வழக்குத் தொடர்ந்திருப்பதாலும் பொது நல வழக்குத் தொடர்ந்த சுப்ரமணிய சுவாமியின் சாட்சியத்தை ஏற்க இயலாது என நீதிபதி தீர்ப்பில் குறிப்பிட்டார்.
# ஜெ. ஜெயலலிதா

## வழக்குகள்

### பிறந்த நாள் பரிசு வழக்கு

- 1992-ஆம் ஆண்டு 57 பேரிடமிருந்து 89 வரைவோலைகள் (இதில் அயல்நாட்டிலிருந்து 3 லட்சம் டாலருக்கான ஒரு வரைவோலையும் அடக்கம்) மூலம் 2 கோடி ரூபாய்க்கு மேல் தனது பிறந்த நாளன்று பரிசாகப் பெற்றதாக சி.பி.ஐ. தனது முதல் தகவல் அறிக்கையில் தெரிவித்திருந்தது. பின்பு குற்றச்சாட்டுப் பதிவு செய்தபோது 21 பேரிடமிருந்து 1.48 கோடி ரூபாய் என்று அதைக் குறைத்துவிட்டது. இந்த வழக்கில் அன்றைய அமைச்சர்கள் செங்கோட்டையன், அழகு திருநாவுக்கரசு ஆகியோரும் குற்றம் சாட்டப்பட்டார்கள்.
- தீர்ப்பு - 2011-ஆம் ஆண்டு செப்டம்பர் மாதம் 30-ஆம் தேதி உயர் நீதிமன்ற நீதிபதி கே.என். பாஷா, சி.பி.ஐ.யின் முதல் தகவல் அறிக்கையில் தெரிவிக்கப்பட்டிருந்த மொத்தக் குற்றசாட்டுக்களையும் தள்ளுபடி செய்து ஆணை பிறப்பித்தார். பத்தாண்டுகளாகியும் சி.பி.ஐ. விசாரணையை முடிக்காமல் காரணமின்றி இழுத்தடிக்கிறது என்று குறிப்பிட்ட நீதிபதி, பாதிக்கப்பட்ட எவரும் புகார் அளித்து, சி.பி.ஐ. இந்த வழக்கைத் தொடரவில்லை என்றும், ஜெயலலிதா அவரது வருமான வரி தாக்கலின் போது பிறந்தநாள் பரிசுகள் குறித்துக் கொடுத்திருந்த தகவலை அடிப்படையாகக்கொண்டே குற்றச்சாட்டு கூறப்படுகிறது. எனவே அவர் எந்தத் தகவலையும் மறைக்கவில்லை என்பது தெள்ளத் தெளிவாகப் புலனாகிறது என்று நீதிபதி குறிப்பிட்டிருந்தார்.
# ஜெ. ஜெயலலிதா

## 2016 ஆம் ஆண்டு ஏற்பட்ட உடல்நலக் குறைவும், மருத்துவ சிகிச்சைகளும்

2016ஆம் ஆண்டின் செப்டம்பர் 22 அன்று உடல்நலக் குறைவின் காரணமாக சென்னை அப்பல்லோ மருத்துவமனையில் அனுமதிக்கப்பட்டு சிகிச்சை பெற்று வந்தார். 75 நாட்களுக்குப் பிறகு உடல்நலம் மிகவும் மோசமாகி உயிரிழந்தார்.
# ஜெ. ஜெயலலிதா

## மறைவு

ஜெயலலிதா, 5 டிசம்பர் 2016 அன்று இரவு 11.30 மணிக்கு சென்னையிலுள்ள அப்போலோ மருத்துவமனையில் காலமானார்.  
மருத்துவமனையிலிருந்து போயஸ் கார்டனிலுள்ள அவரின் *வேத நிலையம்* இல்லத்துக்கு ஜெயலலிதாவின் பூதவுடல் எடுத்துச் செல்லப்பட்டு, இறுதிச் சடங்குகள் செய்யப்பட்டன. அதன் பிறகு ராஜாஜி அரங்கத்திற்கு அவரின் உடல் எடுத்துச் செல்லப்பட்டு, பொதுமக்களின் அஞ்சலிக்காக வைக்கப்பட்டது.
இந்திய சனாதிபதி பிரணப் முகர்ஜியின் இறுதி அஞ்சலிக்குப்பின் முப்படையிடம் ஒப்படைக்கப்பட்டு மாலை 6.10 மணிக்கு ஆளுநரின் மரியாதைக்குப் பின்னர் எம்ஜிஆர் நினைவிடத்திற்குப் பக்கத்தில் நல்லடக்கம் செய்யப்பட்டது. இறுதிச் சடங்குகளை ஜெயலலிதாவின் தோழி சசிகலாவும், ஜெயலலிதாவின் அண்ணன் மகன் *தீபக்*கும் செய்தனர்., அதிர்ச்சியிலிருந்து மீளமுடியா தொண்டர் ஒருவர் தனது சுண்டு விரலை வெட்டிக்கொண்டார். அவருக்கு ரூ.50,000 நிதியுதவி வழங்குவதாகவும் அஇஅதிமுக சார்பில் செய்திக்குறிப்பு வெளியிடப்பட்டது.
# ஜெ. ஜெயலலிதா

## இதனையும் காண்க

- தகுதி நீக்கம் செய்யப்பட்ட மக்கள் பிரதிநிதிகள் பட்டியல் (இந்தியா)
# இரவு வரவில்லை (நூல்)

**இரவு வரவில்லை** என்பது ஒரு கவிதைத் தொகுப்பு நூல். இந் நூலில் கவிஞர் வாணிதாசன் எழுதிய கவிதைகள் தொகுக்கப்பட்டுள்ளன. இது நாட்டுடமையாக்கப்பட்ட நூலாகும்.
# இரவு வரவில்லை (நூல்)

## நூல் பற்றி

இந்நூலிலுள்ள கவிதைகள் அனைத்தும் இதழ்களிலும், கவியரங்குகளிலும், நூல் மலர்களிலும் வெளிவந்தவை ஆகும். இந்நூல் வாணிதாசனின் பன்னிரண்டாவது நூலாகும். 1963ஆம் ஆண்டில் வெளியிடப்பட்ட இந்நூல், 88 பக்கங்களைக் கொண்டுள்ளது.
# இரவு வரவில்லை (நூல்)

## பதிப்புரை

பதிப்புரையில் சில வரிகள் பின்வருமாறு:
"தமிழ் மக்களின் வாழ்க்கை அகம், புறம் என்னும் இரு வகையுள் அடங்கும். அதனை விளக்கும் இலக்கியமே *இரவு வரவில்லை* என்பதாகும். அகவிலக்கணத்திற்கு ஓர் இலக்கியமாய் இலங்குகின்றது இதன் முதற்பகுதியான இன்பப் பகுதி. ஏனையவை புறவிலக்கணத்திற்கு எடுத்துக்கட்டாய் இலங்குகின்றன." - ஐயை பதிப்பகத்தார்.
# இரவு வரவில்லை (நூல்)

## நூலின் உள்ளடக்கம்

### இன்பம்

1. இரவு வரவில்லை
1. என்ன செய்வாய்?
1. உனக்கேது காதல்?
1. துயர் அறிவாரோ தோழி
1. ஆர் ஓலை விட்டார்
1. எங்கிருந்தால் என்ன?
1. மறந்து போ!
1. முல்லையும் வண்டும்
1. விழியோ? அல்ல! அல்ல!
1. நீ இல்லாச் சில நாட்கள்!
1. சிரித்தாளே!
1. பக்கத்தில் நீ இல்லை!
1. முடியாதே!
1. வாராயோ?
1. காளையின் கடிதம்
1. அவளில்லா வாழ்வு!
1. அவளும் நானும்
1. கேட்டதுண்டோ?
1. உண்டோ தோழி?
1. அவனினும் கொடியள்!
1. ஓடோடி வந்தாள்!
1. பிரிவு
1. என்ன முழுகிவிடும்?
1. இதுவல்ல வேளை!
# இரவு வரவில்லை (நூல்)

## நூலின் உள்ளடக்கம்

### பூக்காடு

1. கனவு ஒரு கானல்
1. எழுத்தாளர் கடமை
1. கார்த்திகை விளக்கு
1. அடங்கா ஆவல்!
1. சுதந்தரம்
1. அகந்தை அற்றுவிட்டால்..?
1. அதுவே போதும்!
1. கோலெடுத்தால்..
1. சொக்கிய நாள் வருமோ?
1. விரைந்து வா!
1. போவோம் புதுவைக்கு!
1. யார் அவள்?
1. ஏனோ?
1. பேசவில்லை!
# இரவு வரவில்லை (நூல்)

## நூலின் உள்ளடக்கம்

### கையறுநிலை

1. இதுவா கைம்மாறு?
1. கொடுந்துயரம் அந்தோ!
1. யாம் மறக்கப் போமோ?
1. மண்ணோடு மண்ணானதே!
# இரவு வரவில்லை (நூல்)

## நூலின் உள்ளடக்கம்

### பன்மணித்திரள்

1. மறப்பதுண்டோ காதல்?
1. குடியாட்சி
1. தங்கத்தாமரை மலர்ந்ததுவே!
1. எல்லோரும் செத்தவரோ?
1. தலைமைக் கவிதை
1. பாரிக்குத் தாலாட்டு
1. வாழ்வீர்!
1. நன்றி உங்கள் வருகைக்கு!
1. எங்கள் அண்ணா!
1. கலைஞர் வாழ்க!
1. பாரி வாழ்க!
# விக்கிப்பீடியா:உங்களுக்குத் தெரியுமா/நவம்பர் 5, 2014

- **தொலமியின் உலகப்படம்** (படம்) கிபி 2 ஆம் நூற்றாண்டில், கிரேக்கச் சமூகத்தினால் அறியப்பட்ட உலகத்தைக் காட்டும் நிலப்படம் ஆகும்.
- ***சின்னச் சின்ன ஆசை*** திரைப்பாடலுக்காக வைரமுத்துவும், ஏ. ஆர். ரஹ்மானும் 1992 ஆம் ஆண்டில் இந்தியாவின் தேசிய திரைப்பட விருதுகளை வென்றனர்.
- **எம்மலின் பான்கர்ஸ்ட்** பெண்களுக்கான வாக்குரிமைக்காகக் குரல் கொடுத்து அதை பெற்றத் தந்த உலகின் முதல் பெண்.
- **டெளன்சு செயல்முறை** என்பது வணிகரீதியாக சோடியம் தயாரிக்க உதவும் ஒரு மின்வேதியியல் முறையாகும்.
- **லூசியா** கன்னட மொழியில் கூட்டு நிதிநல்கை மூலம் தயாரிக்கப்பட்ட முதல் திரைப்படமாகும்.
# பாகல்கோட் மக்களவைத் தொகுதி

**பாகல்கோட் மக்களவைத் தொகுதி**, கர்நாடகத்தின் 28 மக்களவைத் தொகுதிகளில் ஒன்றாகும்.
# பாகல்கோட் மக்களவைத் தொகுதி

## சட்டமன்றத் தொகுதிகள்

இம்மக்களவைத் தொகுதியில் மொத்தம் 8 சட்டமன்றத் தொகுதிகள் அடங்கியுள்ளன.
| எண் | பெயர் |  |  |  |  |  |
| --- | --- | --- | --- | --- | --- | --- |
| பாகலகோட்டே | 19 | முதோளா | பட்டியல் சாதியினர் | இந்திய தேசிய காங்கிரஸ் | திம்மாபூர் ராமப்பா பாலப்பா |  |
| 20 | தேரதாளா | பொது | பாரதிய ஜனதா கட்சி | சித்து சவதி |  |  |
| 21 | ஜமகண்டி | பொது | பாரதிய ஜனதா கட்சி | ஜகதீஷ் சிவய்யா குடகுன்டி |  |  |
| 22 | பீளகி | பொது | இந்திய தேசிய காங்கிரஸ் | ஜகதீஷ் திம்மனகௌடா பாட்டீல் |  |  |
| 23 | பாதாமி | பொது | இந்திய தேசிய காங்கிரஸ் | பி. பி. சிம்மனகட்டி |  |  |
| 24 | பாகலகோட்டே | பொது | இந்திய தேசிய காங்கிரஸ் | மேட்டி ஹூலப்பா யமனப்பா |  |  |
| 25 | ஹுனகுந்தா | பொது | இந்திய தேசிய காங்கிரஸ் | காசப்பனவர் விஜயானந்த் சிவசங்கரப்பா |  |  |
| கதகா | 68 | நரகுந்தா | பொது | பாரதிய ஜனதா கட்சி | சந்திரகாந்தகௌடா சன்னப்பகௌடா பாட்டீல் | } |
# பாகல்கோட் மக்களவைத் தொகுதி

## நாடாளுமன்ற உறுப்பினர்கள்

- 2004: பர்வதகவுடா சந்தானகவுடா (பாரதிய ஜனதா கட்சி)
- 2009: பர்வதகவுடா சந்தானகவுடா (பாரதிய ஜனதா கட்சி)
- 2014: பர்வதகவுடா சந்தானகவுடா (பாரதிய ஜனதா கட்சி)
# பர்வதகவுடா சந்தானகவுடா

**பர்வதகவுடா சந்தானகவுடா**, கர்நாடக அரசியவாதி ஆவார். இவர் பாரதிய ஜனதா கட்சியைச் சேர்ந்தவர். இவர் 1951-ஆம் ஆண்டில் ஜூன் முதலாம் நாளில் பிறந்தார். கர்நாடகத்தின் பாகல்கோட்டை மாவட்டத்தின் ஹெப்பள்ளியைச் சொந்த ஊராகக் கொண்டவர். தொடர்ந்து மூன்று முறைகளாக பாகல்கோட் மக்களவைத் தொகுதியில் போட்டியிட்டு வென்று, மக்களவை உறுப்பினராகியுள்ளார்.
# பர்வதகவுடா சந்தானகவுடா

## பதவிகள்

- 1988-1994: கர்நாடக மேலவையின் உறுப்பினர்
- 2004: பதினான்காவது மக்களவையில் உறுப்பினர்
- 2009: பதினைந்தாவது மக்களவையில் உறுப்பினர்
- 2014: பதினைந்தாவது மக்களவையில் உறுப்பினர்
# பிஜாப்பூர் மக்களவைத் தொகுதி

**பிஜாப்பூர் (பீஜப்பூர்) மக்களவைத் தொகுதி**, கர்நாடகத்தின் 28 மக்களவைத் தொகுதிகளில் ஒன்று.
# பிஜாப்பூர் மக்களவைத் தொகுதி

## சட்டமன்றத் தொகுதிகள்

இம்மக்களவைத் தொகுதியில் மொத்தம் 8 சட்டமன்றத் தொகுதிகள் அடங்கியுள்ளன.
| எண் | பெயர் |  |  |  |  |
| --- | --- | --- | --- | --- | --- |
| விஜயபுரா | 26 | முத்தேபிகாலா | பொது | இந்திய தேசிய காங்கிரஸ் | அப்பாஜி சன்னபசவராஜ் சங்கர்ராவ் நாடகௌடா |
| 27 | தேவரகிப்பரகி | பொது | மதச்சார்பற்ற ஜனதா தளம் | பீமனகௌடா (ராஜுகௌடா) பசனகௌடா பாட்டீல் |  |
| 28 | பசவன பாகேவாடி | பொது | இந்திய தேசிய காங்கிரஸ் | சிவானந்தா சித்ராமப்பா பாட்டீல் |  |
| 29 | பபலேசுவரா | பொது | இந்திய தேசிய காங்கிரஸ் | மல்லனகௌடா பசவனகௌடா பாட்டீல் |  |
| 30 | பிஜாப்பூர் நகரம் | பொது | பாரதிய ஜனதா கட்சி | பசனகௌடா ராமனகௌடா பாட்டீல் (யத்னால்) |  |
| 31 | நாகதானா | பட்டியல் சாதியினர் | இந்திய தேசிய காங்கிரஸ் | கடதொன்ட் வித்தல் தோன்டிபா |  |
| 32 | இண்டி | பொது | இந்திய தேசிய காங்கிரஸ் | யசவந்தராயகௌடா வித்தலகௌடா பாட்டீல் |  |
| 33 | சிந்தகி | பொது | இந்திய தேசிய காங்கிரஸ் | அசோக் மல்லப்பா மனகொலி | } |
# பிஜாப்பூர் மக்களவைத் தொகுதி

## நாடாளுமன்ற உறுப்பினர்கள்

- 1998: ரமேஷ் சந்தப்பா (பாரதிய ஜனதா கட்சி)
- 1999: ரமேஷ் சந்தப்பா (பாரதிய ஜனதா கட்சி)
- 2004: ரமேஷ் சந்தப்பா (பாரதிய ஜனதா கட்சி)
- 2009: ரமேஷ் சந்தப்பா (பாரதிய ஜனதா கட்சி)
- 2014: ரமேஷ் சந்தப்பா (பாரதிய ஜனதா கட்சி)
# ரமேஷ் சந்தப்பா

**ரமேஷ் சந்தப்பா** கர்நாடக அரசியல்வாதி ஆவார். இவர் பாரதிய ஜனதா கட்சியைச் சேர்ந்தவர். இவர் 1952-ஆம் ஆண்டின் ஜூன் 28-ஆம் நாளில் பிறந்தார். இவர் கடந்த 16 ஆண்டுகாலமாக பிஜாப்பூர் மக்களவைத் தொகுதியை இந்திய மக்களவையில் முன்னிறுத்தி வருகிறார்.
# ரமேஷ் சந்தப்பா

## பதவிகள்

- 1983-98: கர்நாடக சட்டமன்றத்தின் உறுப்பினர் (தொடர்ந்து மும்முறை)
- 1983: கர்நாடக அரசின் உள்துறை அமைச்சர்
- 1984-85: கர்நாடக அரசின் சுங்கவரித்துறை, உள்துறை அமைச்சர்
- 1996-98: கேபினட் அமைச்சர், சமூகநலத்துறை மற்றும் வருமானத் துறை அமைச்சர், கர்நாடக அரசு
- 1998: பன்னிரண்டாவது மக்களவையின் உறுப்பினர்
- 1999: பதின்மூன்றாவது மக்களவையின் உறுப்பினர்
- 2004: பதினான்காவது மக்களவையின் உறுப்பினர்
- 2009: பதினைந்தாவது மக்களவையின் உறுப்பினர்
- 2014: பதினாறாவது மக்களவையின் உறுப்பினர்
# ராய்ச்சூர் மக்களவைத் தொகுதி

**ராயச்சூரு (ராய்ச்சூர்) மக்களவைத் தொகுதி** கர்நாடகத்தின் 28 மக்களவைத் தொகுதிகளில் ஒன்றாகும்.
# ராய்ச்சூர் மக்களவைத் தொகுதி

## சட்டமன்றத் தொகுதிகள்

இம்மக்களவைத் தொகுதியில் மொத்தம் 8 சட்டமன்றத் தொகுதிகள் அடங்கியுள்ளன.
| எண் | பெயர் |  |  |  |  |
| --- | --- | --- | --- | --- | --- |
| யாதகிரி | 36 | சோராப்புரா | பழங்குடியினர் | இந்திய தேசிய காங்கிரஸ் | ராஜா வெங்கடப்ப நாயக் |
| 37 | சகாப்பூர் | பொது | இந்திய தேசிய காங்கிரஸ் | சரணபசப்ப கௌடா தர்சணாப்பூர் |  |
| 38 | யாதகிரி | பொது | இந்திய தேசிய காங்கிரஸ் | சன்னாரெட்டி பாட்டீல் துன்னூர் |  |
| ராயசூரு | 53 | ராயசூரு ஊரகம் | பழங்குடியினர் | இந்திய தேசிய காங்கிரஸ் | பசனகௌடா தட்டல் |
| 54 | ராயசூரு | பொது | பாரதிய ஜனதா கட்சி | எஸ். சிவராஜ் பாட்டீல் |  |
| 55 | மாண்வி | பழங்குடியினர் | இந்திய தேசிய காங்கிரஸ் | ஜி. ஹம்பய்ய நாயக் பல்லடகி |  |
| 56 | தேவதுர்கா | பழங்குடியினர் | மதச்சார்பற்ற ஜனதா தளம் | கரேம்மா |  |
| 57 | லிங்கசகூரு | பட்டியல் சாதியினர் | பாரதிய ஜனதா கட்சி | மானப்பா டி. வஜ்ஜல் | } |
# ராய்ச்சூர் மக்களவைத் தொகுதி

## நாடாளுமன்ற உறுப்பினர்கள்

- 2014: பி. வி. நாயக் (இந்திய தேசிய காங்கிரசு)
# டரகொனா பெருங்கோவில்

**டரகொனா பெருங்கோவில்** (ஆங்கிலம்: Cathedral of Tarragona; எசுப்பானியம் Catedral de Santa María de Tarragona) என்பது எசுப்பானியாவில் அமைந்துள்ள டரகொனா எனும் இடத்தில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோலிக்கப் பெருங்கோவில் ஆகும். இது 1905 அம் ஆண்டில் தேசிய நினைவுச்சின்னமாக பிரகடனம் செய்து வைக்கப்பட்டது. இது ரோமனெஸ்க் மற்றும் கோதிக் கட்டிடக்கலையம்சங்களைக் கொண்டதாகக் காணப்படுகிறது. இதன் கட்டுமானப்பணிகள் 1170 ஆம் ஆண்டில் ஆரம்பித்து 1331 ஆம் ஆண்டில் நிறைவுற்றன.
# சொலொன்சோ பெருங்கோவில்

**சொலொன்சோ பெருங்கோவில்** (ஆங்கிலம்: Solsona Cathedral; எசுப்பானியம் Catedral de Solsona) என்பது எசுப்பானியாவில் அமைந்துள்ள சொலொன்சோ எனும் இடத்தில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோலிக்கப் பெருங்கோவில் ஆகும். இது கோதிக், ரோமனெஸ்க், பரோக் ஆகிய கட்டிடக்கலை அம்சங்கள் பொருந்திய பெருங்கோவில் ஆகும். இதன் கட்டுமானப்பணிகள் 1299 ஆம் ஆண்டில் தொடங்கி 1630 ஆம் ஆண்டில் நிறைவுற்றன.
# பென்சைல் ஆல்ககால்

**பென்சைல் ஆல்ககால்** C6H5CH2OH என்ற மூலக்கூறு வாய்ப்பாடு கொண்ட ஒரு நறுமண ஆல்ககால் ஆகும். இதற்கு பினைல் கார்பினால என்ற பெயரும் உண்டு. IUPAC முறையில் பினைல் மெத்தனால் எனப்பெயரிடப்பட்டுள்ளது. பென்சைல் குழுவை சுருக்கமாக "Bn" என்று சுருக்கி அழைப்பர். ("Bz" என்ற குறியீடு பென்சாயில் குழுவைக் குறிக்கும்) எனவே இக்குறியீட்டு முறையின்படி பென்சைல் ஆல்ககால் BnOH என்று அழைக்கப்படுகிறது. பென்சைல் ஆல்ககால் ஒரு நிறமற்ற திரவம். இலேசான இனிய நறுமணம் கொண்டதாக உள்ளது. இதன் முனைவுத் தன்மை, குறைவான நச்சுத் தன்மை மற்றும் குறைந்த ஆவி அழுத்தம் போன்ற பண்புகளால் இது ஒரு பயனுள்ள கரைப்பானாக விளங்குகிறது. பென்சைல் ஆல்கஹால் தண்ணீரில் (4 கிராம் / 100 மிலி) பகுதியாகவும் கரிமக் கரைப்பான்களான ஆல்ககால், பென்சீன் மற்றும் டை எத்தில் ஈதர் ஆகியவற்றில் முழுமையாகவும் கரைகிறது.
# பென்சைல் ஆல்ககால்

## தோற்றம்

பென்சைல் ஆல்ககால் பல தாவரங்களால் இயற்கையாகவே உற்பத்தி செய்யப்படுகிறது. பொதுவாக பழங்கள் மற்றும் தேயிலையில் காணப்படுகிறது. இது மல்லிகை , கருங் குவளை, மற்றும் மனோரஞ்சிதம் போன்ற தாவரங்களின் சாறுகளில் பல்வேறு விதங்களில் காணப்படுகிறது.
நீர்நாயின் சுரப்பிகளில் காணப்படும் ரசாயனங்களுள் இதுவும் ஒன்றாகும். நீர்நாயின் தாவர உணவிலிருந்து இச்சேர்மம் சேகரிக்கப்படுகிறது.
# பென்சைல் ஆல்ககால்

## தயாரிப்பு முறைகள்

பென்சைல் குளோரைடை சோடியம் ஐதராக்சைடுடன் சேர்த்து நீரேற்றம் செய்தல் மூலமாக பென்சைல் ஆல்ககால் தயாரிக்கலாம்.  
:C<sub>6</sub>H<sub>5</sub>CH<sub>2</sub>Cl + NaOH → C<sub>6</sub>H<sub>5</sub>CH<sub>2</sub>OH + NaCl  
மேலும் பார்மால்டிகைடுடன் பினைல் மக்னீசியம் புரோமைடு சேர்த்து வினைபுரியச் செய்தும் பென்சைல் ஆல்ககால் தயாரிக்கலாம்.  
:C<sub>6</sub>H<sub>5</sub>MgBr + HCHO → C<sub>6</sub>H<sub>5</sub>CH<sub>2</sub>OH + MgBrOH
# பென்சைல் ஆல்ககால்

## வேதி வினைகள்

மற்ற ஆல்ககால்களைப் போலவே பென்சைல் ஆல்ககாலும் கார்பாக்சிலிக் அமிலங்களுடன் வினை புரிந்து எஸ்டர்களைக் கொடுக்கிறது.  
:C<sub>6</sub>H<sub>5</sub>CH<sub>2</sub>OH + CH<sub>3</sub>COOH → C<sub>6</sub>H<sub>5</sub>CH<sub>2COOCH<sub>3</sub>  
[[கரிமத் தொகுப்புவினை|கரிமத் தொகுப்பு வினைகளில் இந்த பென்சைல் எஸ்டர்கள் மிகவும் பிரபலமான பாதுகாப்புத் தொகுதியாகும். ஏனெனில் இவற்றை ஓர் எளிமையான ஐதரசனேற்றம் வினையின் மூலம் நீக்கமுடியும்  
பென்சைல் ஆல்ககால் அக்ரைலோ நைட்ரைலுடன் வினைபுரிந்து N பென்சைல் அக்ரைலமைடை தருகிறது. இவ்வினை ரைட்டர் வினைக்கு ஓர் எடுத்துக்க்காட்டாகும்.  
:C<sub>6</sub>H<sub>5</sub>CH<sub>2</sub>OH + NCCHCH<sub>2</sub> &rarr; C<sub>6</sub>H<sub>5</sub>CH<sub>2</sub>N(H)C(O)CHCH<sub>2</sub>
# பென்சைல் ஆல்ககால்

## பயன்கள்

மைகள், வர்ணங்கள், புரையோடுவதைத் தடுக்கும் பூச்சுகள், செயற்கைப் பிசின்கள் ஆகியவற்றை கரைக்க உதவும் ஒரு கரைப்பானாக பென்சைல் ஆல்ககால் பயன்படுகிறது. பல்வேறு எஸ்டர்கள் தயாரிக்க ஒர் முன்னோடியாக இருக்கும் இச்சேர்மம் சோப்பு மற்றும் வாசனைத் திரவியங்களில் நறுமணமூட்டியாகவும் பயன்படுகிறது. புகைப்படத் துறையில் உருவேற்றியாக பயன் தருகிறது.
# பென்சைல் ஆல்ககால்

## பயன்கள்

### நானோ தொழில் நுட்பப் பயன்கள்

மீநுண் கம்பிகளின் மின்னூட்டமில்லா மறுசீரமைப்பில் மின்காப்பு கரைப்பானாக பென்சைல் ஆல்ககால் நானோ தொழில் நுட்பத் துறையில் பயன்படுகிறது
# பென்சைல் ஆல்ககால்

## பயன்கள்

### சுகாதாரப் பயன்கள்

குறைந்த செறிவு கொண்ட பென்சைல் ஆல்ககால் நரம்பு வழி மருந்தாகவும், ஒப்பனை மற்றும் மேற்பூச்சு மருந்துகளாகவும், பாக்டீரியா பெருக்கத்தைத் தடுக்கும் பாதுகாப்புப் பொருளாகவும் பென்சைல் ஆல்ககால் பயன்படுத்தப்படுகிறது.  
பென்சைல் ஆல்ககாலின் 5 சதவீத செரிவு கரைசல் 6 மாதங்களுக்கு மேற்பட்ட குழந்தைகள் மற்றும் பெரியவர்களுக்கு தலைப்பேன் சிகிச்சைக்காக அமெரிக்க உணவு மற்றும் மருந்து நிர்வாகம் ஒப்புதல் அளித்துள்ளது.
# பென்சைல் ஆல்ககால்

## பயன்கள்

### பிற பயன்கள்

குவார்ட்சு மற்றும் கம்பளி இழை ஆகியவற்றில் பென்சைல் ஆல்ககாலின் ஒளிவிலகல் குறியீட்டு எண் கிட்டத்தட்ட சமமாகவே உள்ளது. ஒரு தெளிவான குவார்ட்சுப் பொருள் பென்சைல் ஆல்ககாலில் மூழ்கியுள்ளது எனில், அது கிட்டத்தட்ட கண்ணுக்குத் தெரியாமல் போகிறது. ஒரு குவார்ட்சுப் பொருளின் உண்மைத் தன்மையை அங்கீகரிக்க இச்சோதனை முறை பயனாகிறது. இதேபோல் பென்சைல் ஆல்ககாலில் மூழ்கியிருக்கும் வெள்ளைக் கம்பளியும் கண்ணுக்குத் தெரியாமல் போகிறது. கருப்பு இழைகள், தாவர இழைகள் மற்றும் மையத்தில் திணிக்கப்பட்டுள்ள பிற இழைகள் போன்ற அசுத்தங்களை பென்சைல் ஆல்ககால் தெளிவாக வெளிப்படுத்துகிறது.
# பென்சைல் ஆல்ககால்

## முன் பாதுகாப்பு

பென்சைல் ஆல்ககாலின் நச்சுத்தன்மை எலிகளிடத்தில் 1.2 கிராம் / கிலோ எல் டி 50 .  
பென்சைல் ஆல்ககால் தோல் ஒவ்வாமையை உண்டாக்குவதாக அறிவிக்கப்பட்டுள்ளது.  
பென்சைல் ஆல்ககால் கண்களுக்கு மிகுந்த எரிச்சலை உண்டாக்கி கடுமையான பாதிப்பை உண்டாக்குகிறது. தூய பென்சைல் ஆல்ககால் கருவிழி நசிவை உருவாக்குகிறது.  
பென்சைல் ஆல்ககால் புற்று நோயை உருவாகுமென்றோ இனப்பெருக்க விளைவுகளை உண்டாக்குமென்றோ தகவல்கள் ஏதும் பதிவு செய்யப்படவில்லை
# பென்சைல் ஆல்ககால்

## வெளிப்புற இணைப்புகள்

-
-
# விக் பெருங்கோவில்

**விக் பெருங்கோவில்** (ஆங்கிலம்: Vic Cathedral; கத்திலன்: Catedral de Vic, எசுப்பானியம்: Catedral de Vich) என்பது எசுப்பானியாவின் கத்தலோனியாவின் விக் எனும் இடத்தில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோலிக்கப் பெருங்கோவில் ஆகும். விக் திருச்சபையின் ஆசனப் பெருங்கோவில் இதுவாகும். இதன் கட்டுமானப்பணிகள் 1781 ஆம் ஆண்டில் ஆரம்பமாகி 1803 ஆம் ஆண்டில் நிறைவுற்றன.
# ராபர்ட்சன்பேட்டை

**ராபர்ட்சன்பேட்டை** (கன்னடம்:ರಾಬರ್ಟ್ಸನ್ಪೇಟ್; ஆங்கிலம்: Robertsonpet) என்னும் நகரம், கர்நாடகத்தின் கோலார் மாவட்டத்தில் அமைந்துள்ளது. பங்காரப்பேட்டை வட்டத்தில் உள்ள கோலார் தங்க வயல் பகுதியை நிர்வகிக்கிறது. இதன் பரப்பளவு 58 சதுர கி.மீ ஆகும்.
# ராபர்ட்சன்பேட்டை

## உட்பிரிவுகள்

ராபர்ட்சன்பேட்டை நகராட்சியில் 35 வார்டுகள் உள்ளன.
| 1 | பி.எம்.ஈ.எல் அலுவலர் குடியிருப்பு |  |
| --- | --- | --- |
| 2 | பி.எம்.ஈ.எல் பணியாளர் குடியிருப்பு |  |
| 3 | பால்காட் |  |
| 4 | டேங்க் |  |
| 5 | ஓரியண்டல் |  |
| 6 | ஹென்றி |  |
| 7 | புல்லன் |  |
| 8 | எட்கர் |  |
| 9 | செல்லப்பா |  |
| 10 | சின்னக்கண்ணு |  |
| 11 | ரெவிட்டர் |  |
| 12 | செயிண்ட் மேரிஸ் |  |
| 13 | பி.ஜி.எம்.எல் மருத்துவமனை |  |
| 14 | ஆல்பர்ட் |  |
| 15 | சவுத் டவுன் |  |
| 16 | ஈஸ்ட் டவுன் |  |
| 17 | நார்த் டவுன் |  |
| 18 | கென்னடி |  |
| 19 | சுவாமிநாதபுரம் |  |
| 20 | ஸ்ரீராம நகர் |  |
| 21 | சோமேஷ்வரா |  |
| 22 | ஸ்வர்ணா |  |
| 23 | மசீத் |  |
| 24 | கீதா |  |
| 25 | ஜெயின் |  |
| 26 | டாக்டர் அம்பேத்கர் |  |
| 27 | கிங் ஜார்ஜ் |  |
| 28 | பால்கார் |  |
| 29 | கணேஷ்புரம் |  |
| 30 | முஸ்கம் |  |
| 31 | காந்தி |  |
| 32 | பாரதிபுரம் |  |
| 33 | ஆண்டர்சன்பேட்டை |  |
| 34 | எபவ் பசார் |  |
| 35 | பண்டாரம் | } |
# சியுடட் ரீல் பெருங்கோவில்

**சியுடட் ரீல் பெருங்கோவில்** (ஆங்கிலம்: Ciudad Real Cathedral அல்லது Holy Priory Church Cathedral Basilica of the Military Order of Our Lady Saint Mary of the Prado of Ciudad Real) எசுப்பானியாவின் தன்னாட்சிக் குழுமமான கஸ்டிலோ லா மஞ்சாவில் அமைந்துள்ள சியுடட் ரீல் எனும் இடத்தில் அமைந்துள்ளது. இது ஒரு உரோமன் கத்தோலிக்கப் பெருங்கோவில் ஆகும். இதன் கட்டுமானப்பணிகள் 15 ஆம் நுற்றாண்டில் கோதிக் அம்சத்துடன் ஆரம்பிக்கப்பட்டது. 16 ஆம் நூற்றாண்டில் நடுப்பகுதியில் இதன் கட்டுமானப்பணிகள் நிறைவடைந்தன. இதன் கோபுரம் 19 ஆம் நூற்றாண்டில் கட்டப்பட்டது.
# சியுடட் ரீல் பெருங்கோவில்

## புத்தக விவரணம்

-
-
- Sainz Magaña, E., Herrera Maldonado, E. & Almarcha Nuñez-Herrador, E., *Ciudad Real y su provincia*, Tomo III, Ed. Gever, Sevilla, 1997. .
# சியுவென்கா பெருங்கோவில்

**சியுவென்கா பெருங்கோவில்** (ஆங்கிலம்: Cuenca Cathedral; எசுப்பானியம்Catedral de Santa María y San Julián de Cuenca) என்பது தென் கிழக்கு எசுப்பானியாவின் தன்னாட்சிக் குழுமமான கஸ்டிலோ லா மஞ்சாவில் அமைந்துள்ள சியுவென்கா மாகாணத்தில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோலிக்கப் பெருங்கோவில் ஆகும். இதன் கட்டுமானப்பணிகள் 1196 ஆம் ஆண்டில் ஆரம்பமாகி 1257 ஆம் ஆண்டில் நிறைவுற்றன.
# சஞ்சய் ஜெய்ஸ்வால்

**சஞ்சய் ஜெய்ஸ்வால்**, பீகாரிய அரசியல்வாதி ஆவார். இவர் பாரதிய ஜனதா கட்சியின் உறுப்பினர். இவர் 1965-ஆம் ஆண்டின் நவம்பர் 29-ஆம் நாளில் பிறந்தார். இவர் பட்னாவைச் சேர்ந்தவர். இவர் தொடர்ந்து இருமுறை மேற்கு சம்பாரண் மக்களவைத் தொகுதியில் போட்டியிட்டு வென்றவர்.
# சஞ்சய் ஜெய்ஸ்வால்

## பதவிகள்

- 2009 - பதினைந்தாவது மக்களவையின் உறுப்பினர்
- 2014 - பதினாறாவது மக்களவையின் உறுப்பினர்
# டெட்ராசைக்ளின்

**டெட்ராசைக்ளின்** (Tetracycline), இழைபாக்டீரியாக்கள் என்னும் பேரினத்தைச் சார்ந்த இஸ்ட்ரெப்ட்டோமைசெஸ் (Streptomyces) பாக்டீரியாக்களால் உருவாக்கப்படும் பல்முனைத்திறனுள்ள எதிருயிரியாகும். புரத உற்பத்தியைத் தடுக்கும் திறன் கொண்ட டெட்ராசைக்ளின் பாக்டீரிய நோய்த்தொற்றுகளுக்கெதிராக உபயோகப்படுத்தப்படுகிறது. தற்பொழுது பெரும்பாலும் முகப்பரு சிகிச்சைக்கும், மிக அண்மையில் செம்முகச் (rosacea) சிகிச்சைக்கும் பயன்படுத்தப்படுகின்றது. வரலாற்று ரீதியாக, வாந்திபேதியினால் ஏற்படும் மரணங்களைத் தடுக்க/குறைக்க பயன்படுத்தப்படும் மிக முக்கியமாக எதிருயிரியாக உள்ளது. சுமிசின், டெட்ராசின், பான்மிசின் போன்ற பல வணிகப்பெயர்களில் விற்பனை செய்யப்படுகிறது. டெட்ராசைக்ளின்கள் நான்கு வளையங்களைக் கொண்டச் சேர்மங்களாகும்.  
உலக சுகாதார அமைப்பின் இன்றியமையாத எதிருயிரிகளின் பட்டியலில் டெட்ராசைக்ளின் இடம் பெற்றுள்ளது.
# பொய்த் தீவு

**பொய்த் தீவு** (*phantom island*) என்பது, உண்மையில் இல்லாத ஆனால் இருப்பதாகக் கருதப்பட்டுச் சிறிது காலம் நிலப்படங்களில் காட்டப்பட்டிருந்த தீவைக் குறிக்கும். இவ்வாறான சில தீவுகள் சில நூற்றாண்டுகளாக இவ்வாறு நிலப்படங்களில் காட்டப்பட்டு இருந்ததும் உண்டு.
# பொய்த் தீவு

## உருவானதற்கான காரணங்கள்

பொய்த் தீவுகள் பெரும்பாலும், புதிய நிலப் பகுதிகளைத் தேடிக் கண்டுபிடிப்பதில் ஈடுபட்டிருந்த கடலோடிகளின் அறிவிப்புகளில் இருந்தே உருவாகின்றன. சில முழுமையாகவே தொன்மம் சார்ந்தவை. *பிசாசுத் தீவு* இவ்வாறான ஒன்று. வேறு சில, உண்மையான தீவுகளைப் பிழையான அமைவிடத்தில் குறிப்பதனாலோ அல்லது பிற புவியியல் தவறுகளினாலோ ஏற்படுகின்றன. பெப்பிசுத் தீவு என அறியப்பட்டிருந்த ஒரு பொய்த் தீவு உண்மையில் பாக்லாந்து தீவுகளைப் பிழையான இடத்தில் அடையாளம் கண்டதால் ஏற்பட்டது. பாஜா கலிபோர்னியா தீவக்குறை சில நிலப்படங்களில் ஒரு தீவாகக் காட்டப்பட்டிருந்தது. பின்னர், இது உண்மையில் வட அமெரிக்காவுடன் இணைந்திருப்பது அறியப்பட்டது.  
கப்பலோட்டுவதில் ஏற்படும் தவறுகள், அவ்வப்போது தென்படக்கூடிய பாறைகள், பனிப்பாறைகளைப் பிழையாக அடையாளம் காணல், நிலக்கரையொத்த மூடுபனித் திரள், ஒளியியல் திரிபுக்காட்சிகள், போன்றவற்றாலும் தீவுகள் இருப்பது போன்ற தோற்றம் ஏற்படுவது உண்டு. 1823ல் வெட்டெல் கடலில் கவனிக்கப்பட்ட நியூ சவுத் கிரீன்லாந்து பின்னர் ஒருபோதும் காணப்படவில்லை. இது ஒரு மாயத் தோற்றமாக இருந்திருக்கலாம் எனக் கருதப்படுகிறது. பொய்யாகப் புனைந்து கூறப்பட்டு இருக்கலாம் என்ற கருத்தும் உண்டு.  
சில பொய்த் தீவுகள் வேண்டுமென்றே உருவாக்கப்பட்டு இருக்கலாம் என்றும் சிலர் கருதுகின்றனர். என்றுமே இருந்திராத தீவுகள் பொய்த் தீவுகள் ஆனமை ஒருபுறம் இருக்க, இருந்த தீவுகளும் பல்வேறு காரணங்களால் இல்லாமல் போனதும் உண்டு. எரிமலை வெடிப்பு, நிலநடுக்கம், கடற்கீழ் மண்சரிவு, தாழ்நிலங்கள் கடலுள் அமிழ்தல் என்பன இதற்கான சில காரணங்கள்.
# சீதாமஃடீ மக்களவைத் தொகுதி

**சீதாமஃடீ (சீதாமர்ஹி) மக்களவைத் தொகுதி** (*Sitamarhi Lok Sabha constituency*), இந்திய மக்களவைக்கான தொகுதியாகும். இது பீகாரில் உள்ள 40 தொகுதிகளில் ஒன்றாகும்.
# சீதாமஃடீ மக்களவைத் தொகுதி

## சட்டமன்றத் தொகுதிகள்

இந்த தொகுதியில் கீழ்க்காணும் சட்டமன்றத் தொகுதிகள் சேர்க்கப்பட்டுள்ளன. தொகுதியின் எண்ணும் அடைப்புக்குறிக்குள் தரப்பட்டுள்ளது.
- பத்னாஹா சட்டமன்றத் தொகுதி (24)
- பரிஹார் சட்டமன்றத் தொகுதி (25)
- சுரசண்டு சட்டமன்றத் தொகுதி (26)
- பாஜ்பட்டி சட்டமன்றத் தொகுதி (27)
- சீதாமரி சட்டமன்றத் தொகுதி (28)
- ரூன்னீசைத்பூர் சட்டமன்றத் தொகுதி (29)
# சீதாமஃடீ மக்களவைத் தொகுதி

## மக்களவை உறுப்பினர்கள்

| 1957 | ஜே.பி.கிருபாலானி | பிரஜா சோசலிச கட்சி |  |
| --- | --- | --- | --- |
| 1962 | நாகேந்திர பிரசாத் யாதவ் | இந்திய தேசிய காங்கிரசு |  |
| 1967 |  |  |  |
| 1971 |  |  |  |
| 1977 | ஷியாம் சுந்தர் தாஸ் | ஜனதா கட்சி |  |
| 1980 | பாலி ராம் பகத் | இந்தியத் தேசிய காங்கிரசு (அ) |  |
| 1984 | ராம் ஷ்ரேஷ்ட் கிர்ஹர் | இந்திய தேசிய காங்கிரசு |  |
| 1989 | ஹுகும்தியோ நாராயண் யாதவ் | ஜனதா தளம் |  |
| 1991 | நாவல் கிஷோர் ராய் |  |  |
| 1996 |  |  |  |
| 1998 | சீதாராம் யாதவ் | இராச்டிரிய ஜனதா தளம் |  |
| 1999 | நாவல் கிஷோர் ராய் | ஐக்கிய ஜனதா தளம் |  |
| 2004 | சீதாராம் யாதவ் | இராச்டிரிய ஜனதா தளம் |  |
| 2009 | அர்ஜுன் ராய் | ஐக்கிய ஜனதா தளம் |  |
| 2014 | ராம் குமார் சர்மா | இராச்டிரிய லோக் சமந்தா கட்சி |  |
| 2019 | சுனில் குமார் பிந்து | ஐக்கிய ஜனதா தளம் | } |
# ரமா தேவி

**ரமா தேவி** பீகாரிய அரசியல்வாதி ஆவார். இவர் பாரதிய ஜனதா கட்சியின் உறுப்பினர். இவர் 1949-ஆம் ஆண்டின் மே ஐந்தாம் நாளில் பிறந்தார். பீகாரின் வைசாலி மாவட்டத்தில் உள்ள லால்கஞ்சு என்ற ஊரைச் சேர்ந்தவர்.
# ரமா தேவி

## பதவிகள்

இவர் சிவஹர் மக்களவைத் தொகுதியில் போட்டியிட்டு மக்களவை உறுப்பினர் ஆனார்.
- 1998: பன்னிரண்டாவது மக்களவையின் உறுப்பினர்
- 2009: பதினைந்தாவது மக்களவையின் உறுப்பினர்
- 2014: பதினாறாவது மக்களவையின் உறுப்பினர்
# ராம் குமார் சர்மா குஷ்வாகா

**ராம் குமார் சர்மா குஷ்வாகா** பீகாரிய அரசியல்வாதி ஆவார். இவர் பாரதிய ஜனதா கட்சியின் உறுப்பினர் ஆவார். இவர் 1964-ஆம் ஆண்டின் ஜனவரி எட்டாம் நாளில் பிறந்தார். இவர் சீதாமஃடீ மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
# தாஜ் கன்னிமரா

**தாஜ் கன்னிமரா** சென்னையில் உள்ள ஐந்து நட்சத்திர ஹோட்டல் ஆகும். இது சென்னையில் உள்ள பாரம்பரிய ஹோட்டல்களில் ஒன்றாகும். தாஜ் குழுமத்தின் ஹோட்டல்களின் வரிசையில் இதுவும் ஒன்று. இது சென்னையின் பழம்பெரும் ஹோட்டல்களில் ஒன்றாகக் கருதப்படுகிறது.
# தாஜ் கன்னிமரா

## வரலாறு

1854 இல் தாஜ் கன்னிமரா ஹோட்டல் முதன் முதலில் திருவல்லிக்கேணி இரத்தினவேலு முதலியாரால் ‘இம்பிரியல் ஹோட்டல் என்ற பெயரால் கட்டப்பட்டது, 1886 ஆம் ஆண்டு இரு முதலியார் சகோதரர்களுக்கு குத்தகைக்கு விடப்பட்டது, அப்போது ‘அல்பனி’ எனப் பெயர்மாற்றம் செய்யப்பட்டது. 1890 ஆம் ஆண்டு புதியதாக கன்னிமரா என்ற பெயருடன் மீண்டும் நிறுவப்பட்டது. அயர்லாந்து நாட்டின் கன்னிமாரா என்ற மாகாணத்தின் பிரபுவான ராபர்ட் பஃவர்க் சென்னையின் ஆளுநராக 1881 முதல் 1886 வரை இருந்ததற்குப் பின்னர் இவ்வாறு மாற்றப்பட்டது.  
1891 ஆம் ஆண்டு ஸ்பென்ஸரினுடைய உரிமையாளரான ‘யூஜின் ஆக்ஷாட்’ அண்ணா வட்டத்திற்கு அருகிலுள்ள சிறிய கடையும் இணைந்து ஹோட்டலையும் அதனைச் சுற்றியுள்ள ஒன்பது ஏக்கரையும் சேர்த்து வாங்கி ஷோரூம் ஒன்று உருவாக்கினர். இதனை உலகறியச் செய்யுமாறு ஆசியாவிலேயே மிகப்பெரிய பல்பொருள் அங்காடியாக அவர் உருவாக்கினார். 1930 ஆம் ஆண்டு ஸ்பென்ஸரின் இயக்குனரான ‘ஜேம்ஸ் ஸ்டீவன்’ ஒரு புதுவிதமான தோற்றத்தினை இதற்குக் கொடுக்க ஆரம்பித்தார், இந்த வேலைப்பாடுகள் 1934 ஆம் ஆண்டு தொடங்கி மூன்று ஆண்டுகள் நடைபெற்று 1937 ஆம் ஆண்டு முடிவடைந்தது. 1920 – 1930 ஆம் ஆண்டின் காலகட்டக் கலைநயத்துடன் கட்டப்பட்ட இந்த ஹோட்டல் 1937 ஆம் ஆண்டில் மீண்டும் திறக்கப்பட்டது. ஹோட்டலின் உயரமான கட்டிடமும் அதனுடன் இணைந்த குளமும் கட்டிடக் கலை நிபுணரான ‘ஜியோஃப்ரி பாவா” ஆல் 1974 இல் கட்டப்பட்டது. 1984 ஆம் ஆண்டு தாஜ் ஹோட்டல்களின் குழுமம் இந்த ஹோட்டலினை வாங்கியது.  
2008 ஆம் ஆண்டு எஸ். முத்தையா எழுதிய புத்தகக் குறிப்பில் இதனைப் பற்றி பாரம்பரியச் சிறப்புகளுடன் குறிப்பிடப்பட்டுள்ளது. அந்தப் புத்தகத்தில் பழைய சென்னை நகரம், கட்டிடங்கள் ஆகியவற்றின் அரிய புகைப்படங்களின் தொகுப்பு இடம்பெற்றிருக்கிறது. அத்துடன் 1939 ஆம் ஆண்டு முதல் இருந்த ஹோட்டலின் உட்கட்டமைப்புத் தொகுப்புகளின் புகைப்படங்களும் அதில் இடம்பெற்றிருந்தது.
# தாஜ் கன்னிமரா

## சீரமைப்பு

2004 ஆம் ஆண்டு இந்த ஹோட்டலின் 65 அறைகளையும் தாஜ் ஹோட்டல்களின் குழுமம் சீரமைப்பு செய்தது.
# ஹுக்கும் தேவ் நாராயண் யாதவ்

**ஹுக்கும் தேவ் நாராயண் யாதவ்** பீகாரிய அரசியல்வாதி ஆவார். இவர் பாரதிய ஜனதா கட்சியின் உறுப்பினர் ஆவார். இவர் 1939-ஆம் ஆண்டின் நவம்பர் பதினேழாம் நாளில் பிறந்தார். இவர் தர்பங்கா மாவட்டத்தில் உள்ள பிஜுலி கிராமத்தைச் சேர்ந்தவர். இவர் மதுபனீ மக்களவைத் தொகுதியில் போட்டியிட்டு, ஐந்து முறை மக்களவையில் உறுப்பினராகியுள்ளார். வேளாண்மை, துணி ஆகிய துறைகளின் மத்திய அமைச்சராகப் பணியாற்றியுள்ளார்.
# ஹுக்கும் தேவ் நாராயண் யாதவ்

## பதவிகள்

- 1967, 69 & 72: பீகார் சட்டமன்ற உறுப்பினர் (மூன்று முறை)
- 1977-79: ஆறாவது மக்களவையின் உறுப்பினர்
- 1980: மாநிலங்களவைக்கு தேர்ந்தெடுக்கப்பட்டார்.
- 1989: ஒன்பதாவது மக்களவையின் உறுப்பினர்
- 1999: பதின்மூன்றாவது மக்களவையின் உறுப்பினர்
- 2009: பதினைந்தாவது மக்களவையின் உறுப்பினர்
- 2014: பதினாறாவது மக்களவையின் உறுப்பினர்
# பீரேந்திர குமார் சவுதரி

**பீரேந்திர குமார் சவுதரி** பீகாரிய அரசியல்வாதி. இவர் 1953-ஆம் ஆண்டின் மார்ச்சு நான்காம் நாளில் பிறந்தார். இவர்
பீகாரின் தலைநகரான பட்னாவைச் சேர்ந்தவர். பாரதிய ஜனதா கட்சியின் உறுப்பினரான இவர், ஜஞ்சார்பூர் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினரானார்.
# ரஞ்சீத் ரஞ்சன்

**ரஞ்சீத் ரஞ்சன்** பீகாரிய அரசியல்வாதி ஆவார். இவர் இந்திய தேசிய காங்கிரசு கட்சியைச் சேர்ந்தவர். இவர் 1974-ஆம் ஆண்டின் ஜனவரி ஏழாம் நாளில் பிறந்தார். பீகாரில் உள்ள பூர்ணியாவை சொந்த ஊராகக் கொண்டவர்.
# ரஞ்சீத் ரஞ்சன்

## பதவிகள்

சுபவுல் மக்களவைத் தொகுதியில் போட்டியிட்டு, 2004-ஆம் ஆண்டில் தொடங்கிய பதினான்காவது மக்களவையிலும், 2014-ஆம் ஆண்டு தொடங்கிய பதினாறாவது மக்களவையிலும் உறுப்பினர் ஆனார்.
# பெப்பிசுத் தீவு

**பெப்பிசுத் தீவு** (Pepys Island) என்பது, ஃபாக்லாந்துத் தீவுகளுக்கு வடக்கில், 47°தெற்குத் திசையில் 230 கடல் மைல்கள் (260 மைல், 430 கி.மீ.) தொலைவில் இருந்ததாகக் கருதப்பட்ட ஒரு பொய்த்தீவு ஆகும்.
# பெப்பிசுத் தீவு

## முதல் அறிவிப்பு

1683 டிசம்பரில், பிரித்தானியக் கப்பல் தலைவனான அம்புரோசு கௌலே என்பவர், 40 சுடுகலன்கள் பொருத்தப்பட்ட *பச்செலர்ஸ் டிலைட்* (Bachelor's Delight) என்னும் கப்பலில் உலகைச் சுற்றிப் பயணம் மேற்கொண்டிருந்தார். அப்போது தென் அத்திலாந்திக்கில், 47°தெ அகலக்கோட்டில் முன்னர் அறியப்படாததும், மக்கள் குடியேற்றம் இல்லாததுமான ஒரு தீவைக் கண்டு அதற்கு பெப்பிசுத் தீவு எனப் பெயரிட்டார். இப்பெயர் சாமுவேல் பெப்பிசு என்பவரின் பெயரைத் தழுவியது. ஆனால், பயணத்தில் உடன் சென்ற வில்லியம் டாம்பியர் என்பவர், கண்டுபிடிக்கப்பட்ட தீவு செபால்டினாஸ் தீவுகள் என்றே கருதினார். இப்பெயர் ஃபாக்லாந்துத் தீவுகளின் இன்னொரு பெயர். கௌலே, இத்தீவு பற்றிய தனது குறிப்பில் பின்வருமாறு எழுதியிருந்தார்:  
: "நாங்கள் தொடர்ந்து தென்மேற்கில் சென்று 47°தெற்கை அடைந்தபோது, அறியப்படாததும் மக்கட் குடியேற்றம் இல்லாததுமான ஒரு தீவைக் கண்டோம். இதற்கு நான் பெப்பிசு எனப் பெயரிட்டேன். இது நல்ல நீர் பெற்றுக்கொள்வதற்குச் சிறந்த இடம். இதன் துறைமுகம் ஆயிரம் கப்பல்கள் நங்கூரம் இட்டு நிற்கக்கூடிய மிகச் சிறப்பான துறைமுகம். இத்தீவில் பெருமளவான பறவைகளை நாம் கண்டோம். இதன் கரைகளுக்கு அப்பால் மணற்பாங்கான அடிப்பகுதி அமைந்துள்ளதால், இங்கே ஏராளமாக மீன்பிடிக்கலாம் என நம்புகிறோம்."
# பெப்பிசுத் தீவு

## பிற்கால முயற்சிகள்

18 ஆம் நூற்றாண்டில் இதன் அமைவிடத்தை அறிவதற்குப் பலர் எடுத்த முயற்சிகள் வெற்றியளிக்கவில்லை. இவர்களுள், ஆன்சன் பிரபு (1740-1744), கொமடோர் பைரன் (1764), கப்டன் குக், பாங்க்சும் சோலன்டரும் (1769), பெர்னெட்டி (1763-1764), போர்கன்வில்லெ (1766-1769), பெரொசே (1785), வான்கூவேர்ட் (1790-1795) ஆகியோரும் அடங்குவர்.  
பேராசிரியர் பேசாட்டி, கௌலேயின் வரைபடங்களை அடிப்படையாகக் கொண்டு, பெப்பிசுத் தீவுகளின் விபரங்கள் எல்லாம் ஃபாக்லாந்துத் தீவுகளின் விபரங்களோடு சரியாக ஒத்திருப்பதாகவும், கௌலேயின் வரைபடங்களின் படியும் அது ஃபாக்லாந்துடன் பொருந்தி வருவதாகவும் குறிப்பிட்டார். இதன்படி பெப்பிசுத் தீவுகளும், ஃபாக்லாந்துத் தீவுகளும் ஒன்றே என்னும் முடிவுக்கு அவர் வந்தார்.
# அடிப்படை முக்கோணச் சமனின்மை

வடிவவியலில் **முக்கோணச் சமனின்மை** அல்லது **முக்கோணச் சமனிலி** (*triangle inequality*) ஒரு முக்கோணத்தின் பக்கநீளங்களுக்கிடையே அமையக்கூடியத் தொடர்பைத் தருகிறது.  
;கூற்று
எந்தவொரு முக்கோணத்திலும் அதன் ஏதேனும் இரு பக்கங்களின் நீளங்களின் கூடுதலானது, மூன்றாவது பக்கநீளத்தைவிட எப்பொழுதும் அதிகமானதாகவோ அல்லது சமமானதாகவோ இருக்கும்.  
;கணிதக் குறியீட்டில்
, , ஆகியவை ஒரு முக்கோணத்தின் பக்க நீளங்கள் எனில் முக்கோணச் சமனிலியின்படி:
:<math>z \leq x + y ,</math>  
இச் சமனிலியிலுள்ள சமக்குறியானது, பரப்பளவு சுழியாகவுள்ள முக்கோணங்களுக்கு மட்டுமே உண்மையாக இருக்கும். (அதாவது, மூன்று உச்சிகளும் ஒரே நேர்கோட்டில் அமையும் பொழுது)  
யூக்ளிடிய வடிவவியலிலும் வேறுசில வடிவவியல்களிலும் முக்கோணச் சமனிலியானது, தொலைவு குறித்த தேற்றமாக அமைவதோடு திசையன் மற்றும் திசையன் நீளங்கள் வாயிலாக எழுதப்படுகின்றது:
:<math>\|\mathbf x + \mathbf y\| \leq \|\mathbf x\| + \|\mathbf y\| ,</math>  
இதில் மூன்றாம் பக்கநீளமான , திசையன் கூட்டல் ஆல் பதிலிடப்படுகிறது. , இரண்டும் மெய்யெண்கள் எனில் அவற்றை இல் அமையும் திசையன்களாகக் கொள்ளலாம். அப்போது முக்கோணச் சமனிலியானது தனி மதிப்புகளுக்கு இடையேயுள்ள தொடர்பாகிறது.  
யூக்ளிடிய வடிவவியலில் முக்கோணச் சமனிலியைத் தனிப்பட்ட முறையில் நிறுவதல் முடியுமென்றாலும், செங்கோண முக்கோணங்களில் பித்தகோரசு தேற்றத்தின் விளைவாகவும், பொதுவான முக்கோணங்களுக்கு கொசைன் விதியின் விளைவாகவும் முக்கோணச் சமனிலி அமைகிறது.  
முக்கோணச் சமனிலியிலுள்ள சமக்குறி உண்மையாக இருக்க வேண்டுமானால், அம் முக்கோணத்தின் கோணங்கள் என இருத்தல் அவசியமாகிறது. அதாவது முக்கோணத்தின் மூன்று உச்சிகளும் ஒரே கோட்டில் அமையும் புள்ளிகளாக இருக்கும். எனவே யூக்ளிடிய வடிவவியலில், இரு புள்ளிகளுக்கிடைப்பட்ட மிகக்குறைந்த தொலைவு ஒரு நேர்கோடாக அமைகிறது.  
கோள வடிவவியலில் இரு புள்ளிகளுக்கு இடையேயுள்ள மிகக்குறைந்த தொலைவு என்பது பெரு வட்டத்தின் வில்லாக இருக்கும். எனினும் கோள வடிவவியலில் முக்கோணச் சமனிலி உண்மையாக வேண்டுமானால், ஒரு கோளத்தின் மீதமையும் இரு புள்ளிகளுக்கு இடையேயுள்ள தொலைவானது அப்புள்ளிகளை ஓரப்புள்ளிகளாகக் கொண்ட சிறு கோள கோட்டுத்துண்டாகக் ( இடைவெளியில் மையக்கோணம் கொண்டது) கொள்ளப்படல் வேண்டும்.
# அடிப்படை முக்கோணச் சமனின்மை

## யூக்ளிடிய வடிவவியல்

படத்தில் காட்டப்பட்டுள்ள வரைமுறையைக் கொண்டு தள வடிவவியலில் முக்கோணச் சமனிலியை யூக்ளிட் நிறுவியுள்ளார்.  
- முக்கோணம் இன் ஒரு பக்கம் மற்றும் பக்கத்தின் நீட்சியிலமையும் கோட்டுத்துண்டு ஐயும் சமபக்கங்களாகக் கொண்டு வரையப்படும் இருசமபக்க முக்கோணம் .
- <math> } \overline {BD} \quad (1) </math>
- <math> \beta > \alpha </math> எனக் கொள்ளப்படுகிறது.
- எனவே, <math>\overline {AD} > \overline {AC} \quad (2) </math>  
;நிறுவல்
:<math>\overline {AD} = \overline {AB} + \overline {BD} \,</math>
:::<math>= \overline {AB} + \overline {BC} \,</math> ---- இன்படி
:<math> \overline {AD} = \overline {AB} + \overline {BC} > \overline {AC} \,</math> ---- இன்படி
:ஃ<math> \overline {AB} + \overline {BC} > \overline {AC} \,</math>  
யூக்ளிடின் ”கூறுகள்” புத்தகத்தில் இந் நிறுவல் உள்ளது (புத்தகம் 1 கூற்று 20).
# அடிப்படை முக்கோணச் சமனின்மை

## யூக்ளிடிய வடிவவியல்

### முடிவுகளின் கணிதவடிவம்

ஒரு முக்கோணத்தின் மூன்று பக்கங்கள் , , (மூன்றும் நேர் எண்கள்) எனில், முக்கோணச் சமனிலியின்படி கிடைக்கக்கூடிய முடிவுகளின் கணிதவடிவ விளக்கம்:  
- <math>a + b > c , b + c > a , c + a > b .</math>
- <math>|a - b| < c < a + b .</math>
- <math>\max(a, b, c) < a + b + c - \max(a, b, c)</math>
:<math>\Rightarrow 2 \max(a, b, c) < a + b + c</math>
அதாவது முக்கோணத்தின் மிக நீளமான பக்கம், அம் முக்கோணத்தின் அரைச் சுற்றளவைவிடச் சிறியதாக இருக்கும்.
# அடிப்படை முக்கோணச் சமனின்மை

## யூக்ளிடிய வடிவவியல்

### செங்கோண முக்கோணம்

இம் முக்கோணம் இரு செங்கோண முக்கோணங்களாகப் பிரிக்கப்பட்டுள்ளது.]]  
செங்கோண முக்கோணத்திற்கானச் சமனிலி:  
:''ஒரு செங்கோண முக்கோணத்தில் செம்பக்கத்தின் நீளம்
1. முக்கோணத்தின் மற்ற இரு பக்கங்களின் நீளங்களைக் காட்டிலும் அதிகமானதாகவும்,
1. அவற்றின் கூடுதலைவிடச் சிறியதாகவும் இருக்கும்.''  
- இக் கூற்றின் இரண்டாவது பகுதி பொதுவான முக்கோணங்களுக்கு ஏற்கனவே நிறுவப்பட்டுள்ள முக்கோணச் சமனிலி என்பதால் செங்கோண முக்கோணத்திற்கும் அது உண்மையாகும்.
- முதற்பகுதியின் நிறுவல்:  
ஒரு இருசமபக்க முக்கோணம் இன் சமபக்கங்கள் . அடிப்பக்க கோணங்கள் ஒன்றிலிருந்து வரையப்படும் குத்துக்கோட்டால் இம் முக்கோணம் இரு செங்கோண முக்கோணங்களாகப் பிரிக்கப்பட்டுள்ளது. அவ்விரு செங்கோண முக்கோணங்களில் முக்கோணம் கொண்டு  
நிறுவல்:
எந்தவொரு முக்கோணத்தின் மூன்று கோணங்களின் கூடுதல் 180 பாகைகள் என்ற பண்பின்படி,  
முக்கோணம் இல்,
:<math> \alpha + \gamma = \pi /2 \ . </math>  
இதேபோல முக்கோணம் இல்,
:<math>2\beta + \gamma = \pi \ . </math>  
எனவே,
:<math> \alpha = \pi/2 - \gamma ,\ \mathrm{while} \ \beta= \pi/2 - \gamma /2 \ ,</math>  
:ஃ<math> \alpha < \beta \ </math>
:<math>\Rightarrow \overline{\mathrm{AD}} < \overline{\mathrm{AB}} </math>  
ஆனால் என்பதால்,
:<math>\overline{\mathrm{AD}} < \overline{\mathrm{AC}} \ </math>
அதாவது செம்பக்கம் , பக்கம் ஐ விடப் பெரியதாகும்:
:<math>\overline{\mathrm{AC}} > \overline{\mathrm{AD}} \ </math>  
இதேபோல,
:<math>\overline{\mathrm{AC}} > \overline{\mathrm{DC}} \ </math> என்பதையும் நிறுவலாம்.
# அடிப்படை முக்கோணச் சமனின்மை

## யூக்ளிடிய வடிவவியல்

### பயன்பாடுகள்

ஒரு முக்கோணத்தின் பக்க நீளங்கள் கூட்டுத் தொடரில் அமைகிறது என்க. அதன் பக்க நீளங்கள் , , .  
எனவே முக்கோணச் சமனிலியின் படி முக்கோணத்தின் ஒரு பக்க நீளம் மற்ற இருபக்கங்களின் கூடுதலைவிடச் சிறியது என்பதால்,
- <math>
0<a<2a+3d \,</math>
- <math>
0<a+d<2a+2d \,</math>
- <math>
0<a+2d<2a+d. \,</math> ஆகிய மூன்று சமனிலிகள் கிடைக்கின்றன.  
இம் மூன்றும் நிறைவு செய்யப்பட வேண்டுமெனில் கீழ்வரும் முடிவு உண்மையாக இருக்க வேண்டும்:
:<math> a>0, -\frac{a}{3}<d<a. </math>  
எனும்போது கிடைக்கும் செங்கோண முக்கோணம் பித்தகோரசு மும்மையான (, , ) பக்க நீளங்கள் கொண்ட செங்கோண முக்கோணத்தை ஒத்ததாக அமையும்.  
ஒரு முக்கோணத்தின் பக்க நீளங்கள் பெருக்குத் தொடராக அமைகிறது என்க. அதன் பக்க நீளங்கள் , ,  
எனவே முக்கோணச் சமனிலியின்படி முக்கோணத்தின் ஒரு பக்க நீளம் மற்ற இருபக்கங்களின் கூடுதலைவிடச் சிறியது என்பதால்,
- <math> 0<a<ar+ar^2 \,</math>
- <math> 0<ar<a+ar^2 \,</math>
- <math> 0<ar^2<a+ar. \,</math> ஆகிய மூன்று சமனிலிகள் கிடைக்கின்றன.  
, எனில் முதல் மற்றும் மூன்றாவது சமனிலிகளிலிருந்து
:<math>
\begin{align}
r^2+r-1 & {} >0 \\
r^2-r-1 & {} <0.
\end{align}
\,</math> என்ற இரண்டு இருபடிச் சமனிலிகள் கிடைக்கின்றன.  
இவ்விரண்டிலிருந்து இன் மதிப்பு அமையும் வீச்சு
:<math>\varphi - 1 < r <\varphi\, , a >0\,</math> என அமைகிறது. இதில் தங்க விகிதம் ஆகும்.  
எனும்போது கிடைக்கும் முக்கோணம் கெப்லர் முக்கோணம் ஆகும்.
# அடிப்படை முக்கோணச் சமனின்மை

## யூக்ளிடிய வடிவவியல்

### பல்கோணத்திற்குப் பொதுமைப்படுத்தல்

கணிதத் தொகுத்தறிதல் முறையில், முக்கோணச் சமனிலியை எந்தவொரு பல்கோணத்திற்கும் பொதுமைப்படுத்தலாம்:  
ஒரு பல்கோணத்தின் எந்தவொரு பக்கத்தின் நீளமும் அதன் பிற பக்கங்களின் நீளங்களின் கூடுதலைவிட எப்பொழுதும் சிறியதாகவே இருக்கும்.
# அடிப்படை முக்கோணச் சமனின்மை

## யூக்ளிடிய வடிவவியல்

### பல்கோணத்திற்குப் பொதுமைப்படுத்தல்

#### நாற்கரத்தில்

ஒரு நாற்கரத்தின் பக்கங்கள் பெருக்குத் தொடரில் அமைகிறது என்க. அதன் பக்க நீளங்கள் , , , ஆகும். முக்கோணச் சமனிலியை இந்த நாற்கரத்துக்குப் பொதுமைப்படுத்த:  
:<math> 0<a<ar+ar^2+ar^3 \,</math>
:<math> 0<ar<a+ar^2+ar^3 \,</math>
:<math> 0<ar^2<a+ar+ar^3 \,</math>
:<math> 0<ar^3<a+ar+ar^2. \,</math>  
எனில், மேலுள்ள சமனிலிகளை *a* ஆல் வகுக்கக் கிடைப்பது:
:<math> r^3+r^2+r-1>0 \,</math>
:<math> r^3-r^2-r-1<0. \,</math>  
இந்த இரு சமனிலியின் இடப்புறமுள்ள பல்லுறுப்புக்கோவையின் மூலங்கள் டிரைபனொச்சி மாறிலி (tribonacci constant) மற்றுமதன் தலைகீழியாக அமைகின்றன. எனவே இன் வீச்சு:
::  
இதில் என்பது டிரைபனொச்சி மாறிலி (<math> \tfrac{1+\sqrt[3]{19+3\sqrt{33}}+\sqrt[3]{19-3\sqrt{33}}}{3} </math>, தோராய மதிப்பு = 1.83929
# அடிப்படை முக்கோணச் சமனின்மை

## எதிர் முக்கோணச் சமனிலி

தள வடிவவியலில் எதிர் முக்கோணச் சமனிலியின் கூற்று:  
:*முக்கோணத்தின் ஒரு பக்க நீளமானது மற்ற இரு பக்க நீளங்களின் வித்தியாசத்தைவிட அதிகமானதாக அல்லது சமமானதாக இருக்கும்*.  
ஒரு முக்கோணத்தின் மூன்று பக்கங்கள் , , எனில்,  
:<math>z \geq x - y \,</math>
# அஸ்ரருல் ஹக் முகமது

**அஸ்ரருல் ஹக் முகமது** (*Mohammad Asrarul Haque*, 15 பெப்ரவரி 1942 – 7 திசம்பர் 2018) பீகாரைச் சேர்ந்த அரசியல்வாதி. இவர் 1942-ஆம் ஆண்டின் பிப்ரவரி பதினைந்தாம் நாளில் பிறந்தார். இவரது சொந்த ஊரான தாராபாரி, கிசன்கஞ்சு மாவட்டத்தில் உள்ளது. இவர் கிசன்கஞ்சு மக்களவைத் தொகுதியை மக்களவையில் முன்னிறுத்துகிறார். 2009-ஆம் ஆண்டில் தொடங்கிய பதினைந்தாவது மக்களவையிலும், 2014-ஆம் ஆண்டில் தொடங்கிய பதினாறாவது மக்களவையிலும் உறுப்பினர் ஆனார்.
# அனந்தவர்மன் சோடகங்கன்

கட்டிய புரி ஜெகன்நாதர் கோயில்]]  
கலிங்க நாட்டை ஆண்ட அனந்தவர்மன் சோட(ழ)கங்கன், கீழைக் கங்கர் அரச மரபை தோற்றுவித்தர் ஆவர். என்ற மேலை கங்க மன்னனின் புதல்வரும் முதலாம் குலோத்துங்கருக்கு இருமுறை திறை செலுத்த தவறியதைக் காரணமாக எடுத்துக்கொண்டு, குலோத்துங்கர் கலிங்கத்தைக் கைப்பற்ற கருணாகரரை அனுப்பினார். அனந்தவர்மரை உயிருடன் பிடிக்கவேண்டுமென கருணாகரருக்கு உத்தரவு பிறப்பிக்கப்பட்டது. போரின் நுட்பங்களைக் கற்றுக்கொள்ள விக்ரமச் சோழனும் போருக்கு அனுப்பப்பட்டான். போரில் சோழர் படை பெரும் வெற்றியடைந்தது. இவ்வெற்றியின் நினைவாகக் கலிங்கத்தில் வெற்றித்தூண் அமைக்கப்பட்டது.  
அனந்தவர்மன் சோடகங்கன், புரி ஜெகன்நாதர் கோயிலை நிறுவியவர் ஆவார்.
# அரரியா மாவட்டம்

**அரரியா மாவட்டம்** பீகாரின் 38 மாவட்டங்களில் ஒன்றாகும். இதன் தலைமையகம் அரரியாவில் உள்ளது. இந்த மாவட்டம் பூர்ணியா கோட்டத்திற்கு உட்பட்டது. இந்த மாவட்டம் 2830&nbsp; சதுர கி.மீ பரப்பளவில் அமைந்துள்ளது.
# அரரியா மாவட்டம்

## ஆட்சிப் பிரிவுகள்

அரரியா மாவட்டத்தை இரு பிரிவுகளாகப் பிரித்துள்ளனர்.
- அரரியா
- ஃபோர்ப்ஸ்கஞ்சு  
அரரியா பிரிவில் நான்கு மண்டலங்கள் உள்ளன. அவை: அரரியா, பர்காமா, சிக்டீ, ரானிகஞ்சு
போர்ப்ஸ்கஞ்சு பிரிவில் ஐந்து மண்டலங்கள் உள்ளன. அவை: குர்சாகாந்தா, போர்ப்ஸ்கஞ்சு, பர்காமா மண்டலம், ரானிகஞ்சு, நர்பத்கஞ்சு.
ரானிகஞ்சு, பர்காமா ஆகிய இரண்டு மண்டலங்களை இரு பிரிவுகளும் கூட்டாக நிர்வகிக்கின்றன.  
இந்த மாவட்டத்தில் ஆறு சட்டமன்றத் தொகுதிகள் உள்ளன.
அவை:
- நர்பத்கஞ்சு
- ரானிகஞ்சு
- போர்ப்ஸ்கஞ்சு
- அரரியா
- ஜோகீஜாட்
- சிக்டீ
இவை அனைத்தும் அரரியா மக்களவைத் தொகுதிக்கு உட்பட்டவை.
# மணி நாகப்பா

**மணி நாகப்பா** (Mani Nagappa, பிறப்பு 1925) ஒரு சிற்பியாவார். இவர் 600க்கும் மேற்பட்ட சிலைகளைச் செய்துள்ளார்.
# மணி நாகப்பா

## வாழ்க்கை

இவர் பிறந்த ஊர் சென்னையாகும். தந்தை பெயர் ராவ் பகதூர் எம்.எஸ்.நாகப்பா. தாயார் பெயர் ஜகதாம்பாள். படித்தது சென்னையில். பள்ளி நாடகத்தில் நன்றாக நடித்ததை பார்த்த ரஞ்சன் பாராட்டி, நடனம் கற்றுத்தந்தார். அவருடன் 5 ஆண்டுகள் இருந்து பரதநாட்டியம், கதகளி போன்றவற்றை கற்றுக்கொண்டார். ரஞ்சனுக்கு டூப்பாகப் பல நாடகங்களில் நடித்தார். பல்வேறு தலைவர்களின் சிலையை வடித்திருப்பதால் பெரும் தலைவர்களுடன் பழகும் வாய்ப்புப் பெற்றவர். பண்டாரநாயக சுட்டுக் கொல்லப்பட்டபோது அருகில் இருந்தார்.
# மணி நாகப்பா

## பணிகள்

மோட்டார் பொறியியலில் ஈடுபாடு காரணமாகத் தனது 18 வயதில் 6 குதிரை திறன் கொண்ட மூன்று சக்கர காரை வடிவமைத்து ஓட்டினார். உரிமம், எண் பலகை இல்லாததால் வெள்ளைக்கார காவலர்களால் பிடிக்கப்பட்டார். புதிய கண்டுபிடிப்பைச் செய்யக்கூட சுதந்திரம் இல்லை என்பதால் சேர்ந்தார். ஐ.என்.ஏ.வில் சேர்ந்தார்
# மணி நாகப்பா

## வடித்த சிலைகள்

ஜவகர்லால் நேரு, சிவாஜி கணேசன், உ.முத்துராமலிங்க தேவர், ஆர். வெங்கட்ராமன்,லண்டனில் உள்ள காந்தி சிலை, இலங்கையில் உள்ள தங்கத்தாலான புத்தர்சிலை. பெங்களூர் தமிழ்ச் சங்கத்தில் அமைக்கப்பட்ட திருவள்ளுவர் சிலை ஆகியவற்றை செய்தார்.
# கீழைக் கங்கர்

**கீழைக் கங்கர்** என்பவர்கள் கலிங்கத்தை ஆண்ட அரச மரபினர் ஆவர். (தற்கால ஒடிசா முழுவதும், மேற்கு வங்காளம், சத்தீசுகர், ஆந்திரப் பிரதேசத்தின் சில பகுதிகள்) 11 நூற்றாண்டு முதல் 15ஆம் நூற்றாண்டு வரை ஆண்டார்கள் அவர்களின் தலைநகர் கலிங்கநகராகும். இது தற்போது ஆந்திரப்பிரதேசந்தின் சிறீகாகுளம் மாவட்டத்திலுள்ள சிறிமுகலிங்கம் என்னும் ஊர் ஆகும். இவ்வூர் ஆந்திரத்துக்கும் ஒடிசாவுக்கும் உள்ள எல்லைப்பகுதியில் அமைந்துள்ளது. கொனார்க் சூரியன் கோயில் இவர்கள் ஆட்சிகாலத்தில் கட்டப்பட்டதாகும். இது யுனெசுக்கோவின் உலகப் பாரம்பரியக் களம் ஆகும்  
தலைக்காட்டைத் தலைநகராகக் கொண்டு கங்கபாடியை ஆண்டுவந்த மேலைக் கங்க அரசமரபிலிருந்து பிரிந்து சென்ற அனந்தவர்மன் சோட(ழ)கங்கன் தொடக்கி வைத்த மரபே **கீழைக் கங்கர்** அரச மரபு ஆகும். அனந்தவர்மன் சோட(ழ)கங்கன் இறை பக்திமிக்கவன், கலைகளையும் இலக்கியங்களையும் ஆதரித்தவன். இவனே பூரியிலுள்ள புகழ் பெற்ற சகன்நாதர் கோவிலைக் கட்டியவன்.  
கீழை கங்கர்கள் இசுலாமியப் படையெடுப்பைத் தொடர்ந்து சந்தித்து வந்தாலும் தங்களைத் தற்காத்துக் கொண்டார்கள். வணிகத்தின் மூலம் பெற்ற பெரும் செல்வத்தைக் கொண்டு கோவில்கள் கட்டினார்கள். பதினைந்தாம் நூற்றாண்டின் தொடக்கத்தில் நான்காம் பானுதேவா ஆட்சியின் (1414 - 34) போது இம்மரபு முடிவுக்கு வந்தது.
# கீழைக் கங்கர்

## ஆட்சியாளர்கள்

கட்டிய புரி ஜெகன்நாதர் கோயில்]]
1. இந்திரவர்மன் (496 – 535)
1. நான்காம் தேவேந்திரவர்மன் (893-?)
1. வஜ்ஜிரஹஸ்த அனந்தவர்மன் (1038-?)
1. முதலாம் இராஜராஜன் (?-1078)
1. அனந்தவர்மன் சோடகங்கன் (1078 – 1147)
1. இரண்டாம் அனங்க பீம தேவன் (1178–1198)
1. இரண்டாம் இராஜராஜன் (1198–1211)
1. மூன்றாம் அனங்கபீமதேவன் (1211–1238)
1. முதலாம் நரசிங்க தேவன் (1238–1264)
1. முதலாம் பானு தேவன் (1264–1279)
1. இரண்டாம் நரசிம்ம தேவன் (1279–1306)
1. இரண்டாம் பானு தேவன் (1306–1328)
1. மூன்றாம் நரசிம்ம தேவன் (1328–1352)
1. மூன்றாம் பானு தேவன் (1352–1378)
1. நான்காம் நரசிம்ம தேவன் (1379–1424)
1. நான்காம் பானு தேவன் (1424–1434)
# ராஜ்குமார் சிங்

**ராஜ்குமார் சிங்** ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதீய ஜனதா கட்சியைச் சேர்ந்தவர். இவர் 1975 ஆம் ஆண்டு ஐ. ஏ. எஸ் ஆகவும், பின்னர் இந்திய உள்துறைச் செயலாளராகவும் இருந்தார். இவர் தற்போது புதிய மற்றும் புதுப்பிக்கத்தக்க எரிசக்தி அமைச்சராக உள்ளார்.
# ராஜ்குமார் சிங்

## இளமைக் காலம்

இவர் 1952 ஆம் ஆண்டின் திசம்பர் இருபதாம் நாளில் பிறந்தார். இவர் பீகாரின் தலைநகரான பட்னாவைச் சொந்த ஊராகக் கொண்டவர். இவருக்கு சீலா சிங் என்னும் மனைவியும், சமீர் சிங் என்னும் மகனும், சுவேதா சிங் என்னும் மகளும் உள்ளனர்.
# ராஜ்குமார் சிங்

## அரசியல் வாழ்க்கை

இவர் 2014 மற்றும் 2019 ஆம் ஆண்டுகளில் நடந்த மக்களவைத் தேர்தலில், ஆரா மக்களவைத் தொகுதியில், பாஜக வேட்பாளராகப் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.  
பின்னர் 2019 ஆம் ஆண்டு முதல் மின்சக்தி, நிலக்கரி மற்றும் புதுப்பிக்கத்தக்க ஆற்றல் துறை, மேம்பாடு மற்றும் தொழில்முனைவுத் துறை இணை அமைச்சராகப் (தனி பொறுப்பு) பதவி வகித்து வருகிறார்.
# சுசில் குமார் சிங்

சுஷில் குமார் சிங் பிகாரிய அரசியல்வாதி. இவர் பாரதீய ஜனதா கட்சியைச் சேர்ந்தவர். இவர் அவுரங்காபாத் தொகுதியை மக்களவையில் முன்னிறுத்துகிறார். இவர் 1963-ஆம் ஆண்டின் ஜூன் 27-ஆம் நாளில் பிறந்தார்.
# சுசில் குமார் சிங்

## பதவிகள்

- 1998: பன்னிரண்டாவது மக்களவையின் உறுப்பினர்
- 2009: பதினைந்தாவது மக்களவையின் உறுப்பினர்
- 2014: பதினாறாவது மக்களவையின் உறுப்பினர்